แผนกระตุ้นเศรษฐกิจ ของรัฐบาลชุดใหม่ของ ปธน.บารัค โอบาม่า
เวลานี้ประธานาธิบดีสหรัฐบารัค โอบาม่า กำลังพยายามผลักดันให้แผนกู้วิกฤตเศรษฐกิจมูลค่าหลายแสนล้านดอลล่าร์ ผ่านความเห็นชอบจากรัฐสภาอย่างเร
ประธานาธิบดีโอบาม่ากล่าวว่า แผนกู้เศรษฐกิจฉบับใหม่นี้จะช่วยสร้างงาน และกระตุ้นการเจริญเติบโตทางเศรษฐกิจในระยะยาวและว่าขณะนี้ทั้งสองพรรคกำลังร่วมมือกัน เพื่อให้แผนดังกล่าวผ่านความเห็นชอบโดยเร็วซึ่งคาดว่าจะลงนามรับรองได้ในช่วงกลางเดือนกุมภาพันธ์สำหรับแผนกู้วิกฤตเศรษฐกิจชุดใหม่นี้ เมื่อผ่านความเห็นชอบของรัฐสภาสหรัฐแล้ว น่าจะมีมูลค่าประมาณ820,000 ล้านดอลล่าร์ โดยมีเป้าหมายหลักที่การสร้างงานให้แก่คนอเมริกัน 4 ล้านตำแหน่ง ซึ่งผู้นำคนใหม่ของสหรัฐมั่นใจว่า แผนกระตุ้นเศรษฐกิจชุดใหม่นี้จะช่วยคลี่คลายวิกฤตเศรษฐกิจของอเมริกาได้ วันนี้ซึ่งเป็นวันอาทิตย์ตามเวลาในสหรัฐประธานาธิบดีบารัค โอบาม่า มอบหมายให้รองประธานาธิบดีโจเซฟไบเด้นและที่ปรึกษาทางเศรษฐกิจของทำเนียบไวท์เฮาส์ ลอว์เรนซ์ ซัมเมอร์สให้สัมภาษณ์ผ่านรายการโทรทัศน์ เพื่ออธิบายถึงประโยชน์และแนวทางของแผนกระตุ้นเศรษฐกิจชุดใหม่รองประธานาธิบดีไบเด้น กล่าวผ่านรายการ Face the Nation ของสถานีโทรทัศน์CBS ว่า วิกฤตเศรษฐกิจที่อเมริกากำลังเผชิญอยู่นั้นยิ่งเลวร้ายลงเรื่อยๆ และที่ผ่านมายังไม่มีข่าวดีเลย ในขณะเดียวกัน ในรายการ Meet the Press ของสถานีโทรทัศน์ NBCที่ปรึกษาทางเศรษฐกิจของทำเนียบไวท์เฮาส์ ลอว์เรนซ์ ซัมเมอร์สให้สัมภาษณ์ว่าสถานการณ์เศรษฐกิจของอเมริกาในปัจจุบันนั้น ย่ำแย่ที่สุดนับตั้งแต่สงครามโลกครั้งที่2 และเพื่อแก้ไขปัญหาต่างๆ ทางเศรษฐกิจประธานาธิบดีโอบาม่าจึงพยายามรักษาสมดุลระหว่างนโยบายเพิ่มการใช้จ่ายของรัฐบาล และมาตรการลดภาษีแก่ประชาชน ที่ปรึกษาทางเศรษฐกิจผู้นี้บอกว่าประธานาธิบดีโอบาม่ายินดีเปิดรับความคิดเห็นที่ดีจากทุกฝ่ายโดยนโยบายเพิ่มการใช้จ่ายของรัฐบาลนั้น ได้รับการสนับสนุนจากทางพรรคเดโมแครตซึ่งครองเสียงส่วนมากในรัฐสภาในขณะที่พรรครีพับลิกันมุ่งเน้นไปที่นโยบายลดภาษีมากกว่า ทางด้านส.ส.พรรครีพับลิกันจากรัฐโอไฮโอ John Boehner ซึ่งเป็นแขกรับเชิญในรายการMeet the Press เช่นกันให้ความเห็นว่าแผนชุดใหม่ของประธานาธิบดีโอบาม่าที่รัฐสภากำลังพิจารณาอยู่นั้นยังไม่สามารถช่วยเหลือคนอเมริกันทั่วไปได้และคาดว่าสมาชิกพรรครีพับลิกันส่วนใหญ่จะไม่รับรองแผนนี้ ส.ส. Boehner กล่าวว่าแผนชุดใหม่นี้ ยังมีค่าใช้จ่ายส่วนเกินต่างๆ อยู่มาก และเขาไม่คิดว่าแผนนี้จะแก้ไขวิกฤตเศรษฐกิจได้จริงเมื่อวันเสาร์ ประธานาธิบดีโอบาม่า กล่าวกับประชาชนอเมริกันว่า หากแผนกู้วิกฤตเศรษฐกิจชุดใหม่ไม่ผ่านการรับรองจากรัฐสภาจะมีคนอเมริกันตกงานเพิ่มขึ้นอีกมาก และสถานการณ์เศรษฐกิจของอเมริกาจะยิ่งย่ำแย่ลงไปอีก